
Sülysáp Nagyközség Önkormányzata
Polgármesteri Hivatal
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 8274-10/2011
Előterjesztést készítette: Tóth Krisztina jegyző

Előterjesztés elkészítésének időpontja: 2011. december 8.

Előterjesztést véleményezi: PTÜB
Döntés módja: nyílt szavazás, minősített többség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

8. napirendhez

Tárgy: Igazgatási szünet elrendelése
Tisztelt Képviselő-testület!

Az igazgatási szünetet már több környező településen bevezették, hiszen lehetőséget ad arra, hogy a Polgármesteri Hivatalban folyó munka az év többi időszakában szervezettebb, koncentráltabb, a Hivatal működése pedig költségtakarékosabb legyen. Ezek alapján mind a gazdaságosság, mind a Hivatal munkatársai, mind pedig az ügyfelek szempontjából célszerű lenne élni az igazgatási szünet elrendelésének lehetőségével. Természetesen, miután bizonyos ügyek intézése az igazgatási szünet alatt sem állhat le (ilyen pl. az anyakönyvezés vagy a gyámügy területe), ügyeletről mindenképpen gondoskodni kell ez idő alatt is.

Az igazgatási szünet jogszabályi feltételeit a köztisztviselők jogállásáról szóló 1992. évi XXIII. törvény (továbbiakban: Ktv.) 2007. évi módosítása teremtette meg. A Ktv. 41/A. § (9) bekezdése szerint a Képviselő-testület – a Kormány ajánlásának figyelembevételével – a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét (15 nap).

Mindezek megfontolásával kérem a tervezet szíves áttanulmányozását és az igazgatási szünet elrendelését!

Sülysáp, 2011. december 8.

Tóth Krisztina s.k.


jegyző
Sülysáp Nagyközség Önkormányzata Képviselő-testületének

…/2011. (…) önkormányzati rendelete

a 2011. évi igazgatási szünet elrendeléséről
Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint a köztisztviselők jogállásáról szóló 1992. évi XXIII. törvény 41/A. §-ának (9) bekezdésével kapott felhatalmazás alapján a következőket rendeli el:
1. § Jelen rendelet hatálya Sülysáp Nagyközség Önkormányzata Polgármesteri Hivatalára és az ott (a továbbiakban: Hivatal) foglalkoztatott munkavállalókra terjed ki. 

2. § (1) A Hivatal munkarendjében 2011. december 27. napjától 2010. december 30. napjáig igazgatási szünet áll be.

(2) Az igazgatási szünet idejére a rendelet hatálya alá eső munkavállalók részére a 2011. évre megállapított rendes szabadságuk munkanapokra eső részét ki kell adni.

(3) Az igazgatási szünet alatt a Hivatal normál munkarend szerinti működése – beleértve az ügyfélfogadást is – szünetel, azonban az anyakönyvi, a gyámhatósági és az egyéb haladéktalan intézkedést igénylő ügyek intézésére ügyeletet kell fenntartani.

(4) Az ügyeleti rend felállításáról és a lakosságnak az igazgatási szünettel kapcsolatos megfelelő tájékoztatásáról a Jegyző köteles gondoskodni.

3. § (1) Ez a rendelet a kihirdetése napját követő napon lép hatályba.
(2) Ez a rendelet 2012. január 1. napján hatályát veszti.

Sülysáp, 2011. december 14.


Horinka László
Tóth Krisztina



polgármester
jegyző



Kihirdetési záradék

E rendelet 2011. december hó ... napján kihirdetésre került.

Sülysáp, 2011. december …



Tóth Krisztina 




jegyző

